Source: http://financnik.sk/index.php/pr-spravodajstvo/itemlist/date/2017/11/8
Timestamp: 2018-02-18 08:46:25+00:00
Document Index: 13561026

Matched Legal Cases: ['súd ', 'súd ', 'súd\n', 'súd ', 'Súd ', 'súd ']

Items filtered by date: utorok, 07 november 2017
MADRID 8. novembra (WebNoviny.sk) - Španielsky ústavný súd v stredu rozhodol, že katalánske vyhlásenie nezávislosti je nezákonné. Urobil tak po tom, ako ho minulý mesiac po žalobe španielskej vlády suspendoval, aby mohol preskúmať jeho legálnosť. Odporúčame:
Puigdemonta a štyroch exministrov podmienečne prepustili, čaká ich súd Katalánsky parlament vyhlásil nezávislosť regiónu od Španielska 27. októbra, niekoľko týždňov po spornom referende, v ktorom sa voliči vyslovili za jeho odtrhnutie sa od krajiny. V reakcii na vyhlásenie nezávislosti španielsky premiér Mariano Rajoy zbavil katalánskych lídrov právomocí, rozpustil regionálny parlament a zvolal na 21. decembra predčasné voľby. Katalánski predstavitelia teraz čelia obvineniam zo vzbury, podnecovania k vzbure a ďalších prečinov, za ktoré im hrozia vysoké tresty.
Viac k témam: Katalánsko, referendum o nezávislosti Katalánska, Španielsko, Španielsky ústavný súd
Zdroj: Webnoviny.sk - Vyhlásenie nezávislosti Katalánska je nezákonné, znie verdikt španielskeho ústavného súdu © SITA Všetky práva vyhradené.
Marine Le Penová zverejnila fotografie obetí Islamského štátu, parlament ju zbavil imunity
PARÍŽ 8. novembra (WebNoviny.sk) - Francúzsky parlament zbavil nacionalistickú političku Marine Le Penovú imunity. Vedenie parlamentu v zdôvodnení uviedlo, že tak spravilo na žiadosť justície. Odporúčame:
Hackeri napadli stránky vyše 800 škôl v USA, zavesili na nich propagačné video Islamského štátu Le Penová čelí obvineniam po tom, ako na sociálnej sieti zverejnila fotografie obetí Islamského štátu (IS). Európsky parlament zbavil preto šéfku krajne pravicového Národného frontu imunity už v marci. Le Penová fotografie zverejnila koncom roka 2015. Chcela tak podľa vlastných slov protestovať proti tomu, že istý televízny moderátor prirovnal jej stranu k extrémistom z IS. Francúzska justícia začala následne konať z dôvodu šírenia fotografií s násilným obsahom. Podľa francúzskych zákonov Le Penovej hrozí až trojročný trest a pokuta 75-tisíc eur.
Viac k témam: Francúzsko, Islamský štát, Marine Le Penová
Zdroj: Webnoviny.sk - Marine Le Penová zverejnila fotografie obetí Islamského štátu, parlament ju zbavil imunity © SITA Všetky práva vyhradené.
Stretnutie Putina s Trumpom vo Vietname je veľmi pravdepodobné, mali by prerokovať viacero tém
MOSKVA 8. novembra (WebNoviny.sk) - Na rokovaní lídrov krajín združených v organizácii Ázijsko-tichomorskej hospodárskej spolupráce (APEC), ktoré sa začína v piatok vo Vietname, by sa malo podľa všetkého konať aj stretnutie medzi štyrmi očami medzi ruským prezidentom Vladimirom Putinom a jeho americkým náprotivkom Donaldom Trumpom. Informovali o tom v stredu viacerí predstavitelia Kremľa. Odporúčame:
Donald Trump adresoval severokórejskému vodcovi tvrdý odkaz Podľa Putinovho poradcu pre zahraničné vzťahy Jurija Ušakova sa zatiaľ Washington s Moskvou nedohodli na presnom čase stretnutia, jeho konanie je však veľmi pravdepodobné. V rovnakom duchu sa neskôr vyjadril aj hovorca Kremľa Dmitrij Peskov. Podľa Ušakova by témami stretnutia, ak sa uskutoční, mala byť najmä situácia v Sýrii, kríza okolo Severnej Kórey a zhoršujúce sa vzťahy medzi USA a Ruskom.
Viac k témam: Donald Trump, Severná Kórea, Sýria, Vietnam, Vladimir Putin
Zdroj: Webnoviny.sk - Stretnutie Putina s Trumpom vo Vietname je veľmi pravdepodobné, mali by prerokovať viacero tém © SITA Všetky práva vyhradené.
BRATISLAVA 8. novembra (WebNoviny.sk) - Národná kriminálna agentúra odmietla podozrenia zo zahraničného financovania strany Mariana Kotlebu a trestné stíhanie nezačne. Uvádza to na svojej internetovej stránke denník Pravda. „V uvedenom prípade operatívnym preverovaním Národnou kriminálnou agentúrou nebol zistený dôvod na spracovanie realizačného návrhu na začatie trestného stíhania,“ informovalo denník Oddelenie komunikácie a prevencie Prezídia Policajného zboru. Denník pripomína, že na možné zahraničné financovanie Kotlebovej Ľudovej strany Naše Slovensko (ĽSNS), ktoré zákon politickým stranám zakazuje, ukazovali uniknuté e-maily zverejnené ukrajinskými hackermi. Odporúčame:
Marian Kotleba uznal výsledky volieb, z neúspechu viní mediálnu kampaň Z komunikácie bieloruského podnikateľa Alexandra Usovského vyplývalo, že ten z peňazí ruského oligarchu Konstrantina Malofejeva podporoval demonštrácie proti Severoatlantickej aliancii. Medzi adresátmi finančnej podpory mala byť aj Kotlebova ĽSNS. Tá tieto obvinenia ešte v júni odmietla, dodáva Pravda.
Viac k témam: financovanie, Marian Kotleba, NAKA Národná kriminálna agentúra, Polícia SR
Zdroj: Webnoviny.sk - Financovanie Kotlebovej strany zo zahraničia sa nepotvrdilo, NAKA nezačne trestné stíhanie © SITA Všetky práva vyhradené.
BRUSEL 8. novembra (WebNoviny.sk) - Predseda Európskej komisie Jean-Claude Juncker chce, aby sa časť fondov vyčlenených na proces prípravy Turecka na členstvo v Európskej únii presunula na financovanie tureckého súdnictva. Odporúčame:
Španielska vláda začína pripomínať Francovu diktatúru, povedal šéf najsilnejšej belgickej strany Lídri EÚ totiž Európsku komisiu požiadali, aby hľadala spôsoby lepšieho využitia predvstupových fondov pre Turecko. Brusel tým reaguje na obmedzovanie ľudských práv zo strany tureckej vlády po vlaňajšom neúspešnom pokuse o vojenský prevrat. Juncker sa v stredu vyjadril, že Európska únia neznižuje výšku fondov vyčlenených v rozpočte pre Turecko, ale presúv tieto peniaze "do oblasti súdnictva, občianskej spoločnosti a na podobné záležitosti." Zároveň povedal, že EÚ sa nevzdáva rokovaní s Ankarou o členstve v bloku, ktoré sú už niekoľko rokov fakticky zastavené. "Chceme, aby sa Turecko opätovne stalo európske," uviedol Juncker.
Viac k témam: Európska únia, Jean-Claude Juncker, Turecko
Zdroj: Webnoviny.sk - Brusel chce využiť fondy na podporu súdnictva v Turecku, reaguje na obmedzovanie ľudských práv © SITA Všetky práva vyhradené.
MOSKVA 8. novembra (WebNoviny.sk) - Moskovský súd odmietol riešiť žalobu ruského opozičného politika Alexeja Navaľného, ktorú podal na prezidenta Vladimira Putina za obmedzovanie slobody prejavu a zakazovanie opozičných demonštrácií. Súd v obvode Tverskoj v stredu oznámil, že sa žalobou nebude zaoberať, lebo nespĺňa súdne kritériá. Odporúčame:
Putin má podľa Navaľného strach z opozície, prezidenta zažaloval za obmedzovanie slobody prejavu Žalobu na Putina podal Navaľnyj 3. novembra. Opozičný politik tvrdí, že Putin osobne nariadil úradom po celom Rusku, aby zamietali žiadosti o povolenie demonštrácií, ktoré zvoláva on alebo jeho stúpenci. Dôvodom je podľa Navaľného to, že súčasná ruská moc začína mať vážny strach z opozície. Navaľnyj je v Rusku aktuálne najviditeľnejším a najpopulárnejším Putinovým kritikom. Zorganizoval proti nemu a jeho vláde viacero masových protestov a prostredníctvom investigatívnych videí, ktoré zverejňuje na YouTube, odkrýva najmä majetkové pozadie ruských predstaviteľov. Navaľnyj sa chystá kandidovať za prezidenta Ruska vo voľbách v roku 2018, no podľa Ústrednej volebnej komisie jeho kandidatúra nie je možná pre februárové usvedčenie zo sprenevery v kauze Kirovles a následný podmienečný trest. Aktivista však toto rozhodnutie odmieta ako politicky motivované.
Viac k témam: Alexej Navaľnyj, Rusko, súd, Vladimir Putin
Zdroj: Webnoviny.sk - Navaľnyj žaluje Putina za obmedzovanie slobody, súd odmietol žalobu riešiť © SITA Všetky práva vyhradené.
BRATISLAVA 8. novembra (WebNoviny.sk) - Minister vnútra a podpredseda Smeru-SD Robert Kaliňák tvrdí, že situácia v strane napätá nie je. Ako povedal v stredu novinárom, o situácii majú záujem diskutovať, pretože výsledky volieb v niektorých krajoch sú prekvapivé.
Zmeny vo vnútri strany
Podpredseda vlády za Smer-SD Peter Pellegrini hovoril aj o možných personálnych zmenách v strane. „Určite sa nejaké personálne zmeny budú diať. My sme vždy boli známi tým, že všetky tieto veci si robíme vo vnútri strany a v tomto trende budeme pokračovať," dodal Kaliňák. Užšie vedenie Smeru-SD sa v utorok zaoberalo hodnotením výsledkov sobotňajších regionálnych volieb. V diskusii pokračovali v stredu. „Nie je ale prijatý záver za Smer, budeme ďalej pokračovať v tejto debate," uviedol minister hospodárstva Peter Žiga.
Minister vnútra by mal skončiť
Podľa informácií agentúry SITA viacerí funkcionári Smeru na rôznych úrovniach vinia z prehry dlhoročné popredné tváre strany. Za prehrou vidia rôzne kauzy, ktoré stelesňujú najmä do osoby ministra vnútra Roberta Kaliňáka. Ten by mal podľa nich ako šéf rezortu skončiť. Kaliňák sa však podľa informácií agentúry SITA bráni tým, že tí, čo voľby prehrali, sa snažia svoj neúspech hodiť na neho.
Viac k témam: Robert Kaliňák, Smer-SD, Župné voľby do VÚC 2017
Zdroj: Webnoviny.sk - Situácia v strane Smer nie je podľa Kaliňáka napätá, Pellegrini nevylučuje personálne zmeny © SITA Všetky práva vyhradené.
NEW YORK 8. novembra (WebNoviny.sk) - Dolár v stredu oproti jenu aj euru oslabil. Medzi investormi totiž zavládol názor, že úrokové sadzby v USA sa budú zvyšovať pomaly. Odporúčame:
Dolár posilnil voči jenu aj oproti euru, situácia na americkom trhu práce sa zlepšila Jedným z dôvodov je nominácia Jeromea Powella za budúceho šéfa amerického Federálneho rezervného systému (Fed). Predpokladá sa, že Powell zaujme podobný prístup ako terajšia šéfka Fed-u Janet Yellenová a úroky bude zdvíhať postupne. Dolár voči jenu klesol na 113,53 JPY/USD z úrovne 113,87 JPY/USD. Spoločná európska mena posilnila na 1,1597 USD/EUR z hodnoty 1,1589 USD/EUR.
Zdroj: Webnoviny.sk - Dolár oslabil oproti jenu aj voči euru, dôvodom je aj nominácia budúceho šéfa Fed © SITA Všetky práva vyhradené.
Korčok zopakoval, že by bolo nespravodlivé, ak by sa EMA napokon presťahovala do krajiny, ktorá už nejakú európsku agentúru má. Podľa štátneho tajomníka Slovensko predložilo veľmi dobrú ponuku, ktorou naplnilo všetky požiadavky. Odporúčame:
Svet je podľa Korčoka vo veľmi nebezpečnej situácii, pokiaľ ide o jadrové zbrane O novom sídle EMA by sa malo rozhodnúť 20. novembra. Agentúra sa musí odsťahovať z Londýna, keďže Veľká Británia vystupuje z EÚ. O jej nové umiestnenie súperí devätnásť krajín vrátane Slovenska.
Samotná EMA však upozorňuje, že pri presťahovaní do niektorej nepreferovanej krajiny môže prísť o väčšinu zamestnancov, ktorí by radšej dali výpoveď, než sa mali odsťahovať. Bratislava z interného prieskumu medzi zamestnancami EMA vyšla ako štvrté najmenej preferované miesto. Samotná agentúra vo svojom hodnotení ponúk ocenila ponúkanú budovu, no nepáči sa jej poloha Bratislavy, nedostatočné letecké prepojenia s ostatnými európskymi mestami a problémom je aj otázka uznávania manželstiev osôb rovnakého pohlavia.
Viac k témam: Bratislava, EMA Európska lieková agentúra, Európska únia, Ivan Korčok
Zdroj: Webnoviny.sk - Slovensko má dobré šance na získanie Európskej liekovej agentúry, tvrdí štátny tajomník Korčok © SITA Všetky práva vyhradené.
BRATISLAVA 8. novembra (WebNoviny.sk) - Keď samosprávy vytvárajú podmienky pre páchanie organizovanej kriminality, je potrebné zakročiť. Minister vnútra Robert Kaliňák to uviedol po rokovaní vlády na margo možnej úpravy novely zákona o obecnom zriadení s tým, že rezort uvažuje aj nad určitou formou možnej krízovej správy pre obce.
Vláda môže obce pričleniť
Podľa novely, ktorú schválila vláda, obec, ktorá ani po dvoch po sebe idúcich voľbách do orgánov samosprávy nemá obecné zastupiteľstvo ani starostu, môže vláda nariadením pričleniť k susediacej obci, ktorá sa nachádza v tom istom okrese. Podľa ministra by takýto krok mohol byť možný aj v súvislosti s prevenciou kriminality. Príkladom takejto situácie je napríklad rozmáhajúca sa úžera v niektorých obciach s rómskymi komunitami. "Keď samospráva a jej opatrenia zhoršujú situáciu namiesto zlepšovania, tam je potrebné zakročiť," uviedol Kaliňák. "My do toho ešte vstúpime, možno pri parlamentnom rokovaní," dodal minister s tým, že na podobné situácie je potrebné v rámci zlepšenia chodu samospráv reagovať.
Mechanizmus spájania susediacich obcí
Fungovanie obcí, ktoré nemajú vedenie ani orgány, kompetencie medzi starostami a zastupiteľstvom, prijímanie všeobecne záväzných nariadení, ktoré idú nad rámec zákonov, ako aj hornú hranicu počtu miestnych poslancov rieši novela zákona o obecnom zriadení, ktorú schválila vláda. Novelu predložilo Ministerstvo vnútra SR v súčinnosti so Združením miest a obcí Slovenska. Odporúčame:
Viacerí funkcionári žiadajú hlavu Kaliňáka po porážke Smeru-SD v regionálnych voľbách Legislatíva upravuje mechanizmus pričlenenia obce bez vedenia k susediacej obci. Obec, ktorá ani po dvoch po sebe idúcich voľbách do orgánov samosprávy nemá obecné zastupiteľstvo ani starostu, môže vláda nariadením pričleniť k susediacej obci, ktorá sa nachádza v tom istom okrese. Nefunkčná obec pričlenením zaniká. Novela zároveň zavádza možnosť poskytnúť jednorazový finančný príspevok zo štátneho rozpočtu obci, ku ktorej sa obec bez zvolených orgánov pričlení. Súhlas či nesúhlas s pričlenením nefunkčnej obce vyjadruje obecné zastupiteľstvo susediacej obce. Ak s pričlenením nesúhlasí žiadna susedná obec, zmenu nemožno vykonať.
Viac k témam: kriminalita, Robert Kaliňák, samospráva
Zdroj: Webnoviny.sk - Podľa Kaliňáka je potrebné zakročiť, keď samosprávy vytvárajú podmienky pre páchanie kriminality © SITA Všetky práva vyhradené.
Nachádzaš sa tu: HomePR spravodajstvoItems filtered by date: utorok, 07 november 2017 Scroll to Top